ดูจะเป็นร้านสเต๊ก และอาหารตามสั่งที่ครองใจเด็กๆ น้องๆ นักศึกษาย่านราชมงคลธัญบุรี เพราะร้านดูกว้างขวาง มีมุมให้เลือกนั่งแบบสบายๆ

กลางๆ ซอยพรธิสาร ถ้ามาไม่ถูกซอยถามคนย่านนี้ได้ เป็นย่านที่มีหอพัก ร้านอาหารมากเอาการ ที่สำคัญ เน้นกลุ่มลูกค้านักเรียนนักศึกษา เรื่องราคาก็สบายกระเป๋าล่ะครับ

หลังจากที่ผมได้ย้ายมาลงหลักปักฐานย่านนี้ก็ขอเวลาสำรวจเลือกชิมไปเรื่อยๆ ให้ทั่ว แล้วจะมาทยอยรีวิวร้านที่น่าสนใจให้เพื่อนๆ ได้ติดตามกันน่ะครับ

มาที่ร้านแอบอร่อยเป็นอีกร้านที่ผมต้องมารีวิว เพราะเมนูอาหารเค้ามากมาย ปริมาณมากอิ่มแน่นอน เริ่มตั้งแต่อาหารตามสั่งแบบไทย ฝรั่งบานด่วนมีหมด เรียกว่าข้าวผัดไปจนสปาเก็ตตี้เลยทีเดียว

วันนี้มาเริ่มชิมเมนูง่ายๆ ข้าวผัดอเมริกันจานด่วนในราคา 65- จานใหญ่ข้าวเยอะ มีไส้กรอก และหมูทอดอารมณ์อาหารญี่ปุ่นที่สำคัญให้น้ำซุปมาด้วยเหมือนกินข้าวมันไก่ เอาเป็นว่ารสชาติกลางๆ ไม่อร่อยเว่อร์แต่ไม่เลวร้ายน่ะครับ

มาที่สลัดทูน่า 55- โอ้วผมชอบจานนี้มันเยอะกว่าร้านอื่นๆ ในราคาเท่ากัน เป็นสลัดน้ำข้นน่ะครับ แต่ผักมันหลากหลายดีน่ะ มีถั่วลันเตา กะข้าวโพดที่ผมชอบ

อีกเมนูที่สั่งมาทานหน้าตาดูดีก็สเต็กหมูธรรมดาๆ รสชาติไม่แน่ใจ ก็ไม่กล้าที่จะไปขอพี่เค้าชิมเอาเป็นว่าหน้าตาสวยงามครับ จานนี้ 55-

ยังไงลองแวะมาทานน่ะครับร้านนี้ชื่อฟังดูเหมือนจะขาดความมั่นใจ แอบอร่อย 555 แต่ปริมาณกับรสชาติก็ไม่ธรรมดาน่ะครับ